Kahar Tjandra

Kaptèn Ckm (Purn.) dr Kahar Tjandra (Tjan Ke Hoat，Hanzi sederhana: 曾启发; Hanzi tradisional: 曾啟發) (lahèr 24 Novèmber 1929) panèka pangusaha bân dokter ḍâri Indonèsia. Salèrana panèka ana'na Hardi Sjarif (Tjan Hok Djia) bân Noviar Sjarif (Gho Keng Djoe).

Tjandra sejjhâk kènè' anḍi' cita-cita terro dhâddhiyâ arsitèk, tapè polana jurusan arsitèktur bâḍâ è ITB Bandung, salèrana pas ngala' sakola kedokteran è FKUI, Jakarta. Saellana lulus kedokteran, salèrana nerrossaghi spèsialisasi laboratorium. Salèrana sempet dhâddhi dokter è Departemen Kasèhadhân sabelluna maso' wâjib  militèr è RPKAD. Salèrana akarir è satuan Kopassus kantos apangkat kaptèn molaè ḍâri ajabat dhâddhi perwira partama Kasèhadhân markas kantos dhâddhi dokter batalyon kopasandha. Saellana ghânèka, salèrana nyorot bân alako è Roma Sakè' Cipto Mangunkusumo, Jakarta 20 taon abiddhâ sambi dhâddhi dosèn è FKUI.

 Bisnis 
È taon 1967, salèrana molaè toron ka dhunnya bisnis kalabân mokka' Apotèk Mahakam. Awwâlla dhâddhi dokter, salèrana pas terro toron abisnis è industri farmasi. Lèbât PT Mahakam Beta Farma salèrana aproduksi obhât anti-sèptik kalabân mèrek dhâghâng Betadine."Salinan arsip". https://web.archive.org/web/20080916154822/http://www.sinarharapan.co.id/berita/0401/27/eko05.html Èarsipaghi ḍâri vèrsi aslina tangghâl 2008-09-16. Èaksès tangghâl 19-01-2026 Ghâbây malengkap bisnissâ è industri farmasi, Tjandra maddhek Laboratorium Klinik Otama, Johar Exclusive Clinic, PT Daya Muda Agung sè ajhâlân è bidang distributor obhât bân snack, PT Garis Kreasi Hijau sè ngalakonè parcètaghân kardus ghâbây toko kuèna, Roma produksi ghâbây dokumentasi acara-acara è Hotèl Grand Mahakam, PT Beta Gasindo Agung sè aproduksi gas ghâbây kabhutowan mèdis, tor PT Inkenas Agung sè makalowar saus, sirup, kècap, bân vètsin. Toko kuèna Le Gourmet dhâddhi toko kuè papan attas sè produgghâ bânnya' èkalèburi sareng pejabat-pejabat Naghârâ. Samangkèn total karyawanna è sakabbhina bisnis ra-kèra 2.000-3.000 orèng."Salinan arsip". https://web.archive.org/web/20110130064926/http://swa.co.id/2008/02/dari-betadine-hingga-hotel-gran-mahakam/ Èarsipaghi ḍâri vèrsi aslina tangghâl 2011-01-30. Èaksès tangghâl 19-01-2026 Salaènna anḍi' apotèk, klinik, perusahaan obhât, bân perusahaan kakanan-minoman, Tjandra jhughân dhâddhi anḍi' hotèl butik Grand Mahakam. Hotèl sè bâḍâ è kawasan bisnis Blok M, Jakarta Lao' ka'dinto, panèka hotèl bintang lèma' kalabân 151 kamar.

 Kagiadhân Sosial 
Salaènna abisnis, Tjandra jhughân lèbur ngalakonè aktivitas sosial. Salèrana bânnya' abhânto mahasiswa è almamaterra, sè rèng seppona ta' soghi. Terros, lèbât Program Anak Asuh, Tjandra ampon suksès makalowar lebbi ḍâri 30 dokter. Lèbât Yayasan Dr. Kahar Tjandra, Tjandra nyèmpen sabâgiyân artana ghâbây aberri' biasiswa ka 90 ana' sè èyasuh. Polè, Tjandra dhâddhi sponsor teptep ghâbây Ikatan Alumni Univèrsitas Indonèsia angkatan 1960. Sala sèttong ropa sombhânganna panèka ka aula FKUI è Salemba, Jakarta.

Mènangka orèng sè arantau ḍâri Somattra Bârâ', salèrana jhughân aktif ḍâlem pan-bârâmpan  kagiadhân sosial sè èlakonè sareng parkompolan orèng Minang è Jakarta. Ḍâlem hal ka'dinto, salèrana toman ajabat Katua parkompolan paguyuban orèng rantau dâri Minang ka'dinto pan-bârâmpan periode sabelluna.

 Sombher-sombher